అథర్వ తైడే

అథర్వ తైడే (జననం 26 ఏప్రిల్ 2000) భారతీయ క్రికెటర్. ఆయన దేశీయ క్రికెట్‌లో విదర్భ తరపున ఆడుతున్నాడు, గతంలో ఇండియన్ ప్రీమియర్ లీగ్‌లో పంజాబ్ కింగ్స్ తరపున ఆడాడు. అథర్వ తైడే 2018 సెప్టెంబర్ 20న 2018–19 విజయ్ హజారే ట్రోఫీలో విదర్భ తరపున లిస్ట్ ఏ అరంగేట్రం చేశాడు. ఆయన డిసెంబర్ 2018లో 2018 ఏసీసీ ఎమర్జింగ్ టీమ్స్ ఆసియా కప్ కోసం భారత జట్టులో చోటు దక్కించుకున్నాడు. అథర్వ తైడే 2018 డిసెంబర్ 22న 2018–19 రంజీ ట్రోఫీలో విదర్భ తరపున తన ఫస్ట్-క్లాస్,  2019 ఫిబ్రవరి 21న 2018–19 సయ్యద్ ముష్తాక్ అలీ ట్రోఫీలో విదర్భ తరపున తన ట్వంటీ20 అరంగేట్రం చేశాడు. ఆయన ఫిబ్రవరి 2022లో 2022 ఇండియన్ ప్రీమియర్ లీగ్ టోర్నమెంట్ కోసం వేలంలో పంజాబ్ కింగ్స్ అతన్ని కొనుగోలు చేసింది.

అథర్వ తైడే  కూచ్ విహార్ ట్రోఫీ ఫైనల్లో విదర్భ తరఫున ఓపెనర్‌గా బరిలోకి దిగి 320 పరుగుల ఇన్నింగ్స్ ఆడి విదర్భ తరఫున విజయం సాధించాడు, యువరాజ్ సింగ్ రికార్డును సమం చేశాడు. ఆయన 2019 ఇరానీ ట్రోఫీ ఫైనల్‌లో 72 పరుగులు చేసి మ్యాచ్ గెలిచేలా చేశాడు. అథర్వ తైడే లిస్ట్ ఎ క్రికెట్‌లో అత్యధిక స్కోరు 2021 డిసెంబర్ 9న విజయ్ హజారే ట్రోఫీలో ఆంధ్రప్రదేశ్‌తో జరిగిన మ్యాచ్‌లో 164 నాటౌట్‌గా నిలిచాడు. 2019–20 అండర్-23 సీజన్ విజేత జట్టులో సభ్యుడు. అథర్వ అండర్-19 కూచ్‌బెహార్ ట్రోఫీకి విదర్భ కెప్టెన్‌గా వ్యవహరించాడు. 

2025 ఇండియన్ ప్రీమియర్ లీగ్ వేలంలో అతన్ని సన్‌రైజర్స్ హైదరాబాద్ 30 లక్షలకు కొనుగోలు చేసింది.

 మూలాలు 

వర్గం:భారతీయ క్రికెట్ క్రీడాకారులు
వర్గం:2000 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు